เชิญชวนแรงงานไทยในต่างประเทศ สมัครเข้าร่วมสมาชิกกองทุนเพื่อช่วยเหลือคนหางานไปทำงานในต่างประเทศ เพื่อรับความคุ้มครองสิทธิประโยชน์จากการทำงานในต่างประเทศทุกกรณี
นายไพโรจน์ โชติกเสถียร อธิบดีกรมการจัดหางาน กล่าวว่า เพื่อเป็นการช่วยเหลือและสงเคราะห์แรงงานไทยที่ไปทำงานในต่างประเทศ ให้มีสิทธิประโยชน์ตาม พ.ร.บ.จัดหางานและคุ้มครองคนหางาน พ.ศ. 2528 กรมการจัดหางานจึงได้จัดตั้งกองทุนเพื่อช่วยเหลือคนหางานไปทำงานในต่างประเทศ  สำหรับแรงงานที่จะได้รับสิทธิประโยชน์จากกองทุนดังกล่าวต้องสมัครเป็นสมาชิกกองทุน ก่อนออกเดินทางนอกราชอาณาจักรไปทำงานต่างประเทศ ทั้งผ่านบริษัทจัดหางาน กรมการจัดหางาน รวมถึงแรงงานที่เดินทางไปต่างประเทศด้วยตนเอง กองทุนดังกล่าวสามารถสมัครด้วยความสมัครใจ ในอัตราการจัดเก็บเงินส่งเข้ากองทุน แบ่งตามโซนประเทศที่เดินทางไปทำงาน อัตรา 300 400 และ 500 บาท ชำระเพียง 1 ครั้งคุ้มครองเป็นระยะเวลา 5 ปี เมื่อครบกำหนดระยะเวลา 5 ปี หากบัตรหมดอายุสามารถนำเงินส่งเข้ากองทุนภายใน 60 วันเพื่อเป็นสมาชิกต่อได้ ทั้งนี้จะได้รับการคุ้มครองกรณีถูกทอดทิ้งในต่างประเทศจะได้รับการสงเคราะห์เป็นค่าเป็นค่าใช้จ่ายให้สมาชิกเดินทางกลับจากต่างประเทศรายละไม่เกิน 30,000 บาท กรณีประสบอันตรายก่อนไปทำงาน หรือ ขณะทำงานในต่างประเทศ ได้รับเงินสงเคราะห์รักษาพยาบาลเท่าที่จ่ายจริงแต่ไม่เกิน 30,000 บาท กรณีถูกเลิกจ้างจากเหตุประสบภัยอันตราย ได้รับเงินสงเคราห์ไม่เกิน 15,000 บาท กรณีประสบอันตรายจนพิการได้รับการสงเคราะห์ไม่เกิน 15,000 บาท กรณีทุกพลภาพไม่เกิน 30,000 บาทต่อราย กรณีถูกส่งกลับเป็นโรคต้องห้าม กรณีประสบภัยสงครามอธิบดีกรมการจัดหางาน ยังกล่าวถึงการชดเชยกรณีสงครามระหว่างรัสเซียนและยูเครน ว่า ล่าสุดมีจำนวนแรงงานเดินทางกลับประเทศไทยจำนวน 224 คน โดยเป็นแรงงานที่สมาชิกกองทุนเพื่อช่วยเหลือคนหางานไปทำงานในต่างประเทศ  จำนวน 163 คน รวมวงเงินได้รับการชดเชยแล้วประมาณ 2.4 ล้านบาท